<classify> Mwandishi Wetu-Mwanza ASKOFU Mkuu wa Jimbo Kuu la Mwanza, MhashamuRenatus Nkwande, amesema anasikitika kila anaposikia watu wanaongelea mambo yauchawi na kusema huo ni ushamba wa elimu. Mtu akivimba tumbo unasema amelogwa, tenaunamtaja na fulani ndiye mchawi. Huo ni ushamba wa elimu na tena huko ni kukosaimani na kushindwa kumuamini Mwenyezi Mungu, amesema. Alitoa kauli hiyo jana, wakati akitoa shukranikwenye ibada ya kumsimika kuwa Askofu Mkuu wa jimbo hilo iliyofanyika kwenyeviwanja vya Kawekamo jijini Mwanza. Watu wetu wana hofu mbalimbali ambazozimewakamata tangu utoto wao. Tuwasaidie waumini hawa ili wamwamini Mungukwamba anaokoa na anaweza kuwaponya madhila waliyonayo. Tuwasaidie watu wetu wajikomboe kielimu,wajiendeleze kwenye masomo ya fizikia, kemia na kadhalika, amesema. Alisema anashangaa tabia ya waafrika ya kupendakuiga mambo ya ajabu kwa vile tu yameletwa na wazungu. Sisi Waafrika ni watuwa ajabu tunaiga vitu visivyo na msingi. Wameleta ushoga, tunaiga! Wameletautoaji mimba tunaiga. Leo hii kuna taasisi zinasambaza hata vifaa vya kutoleamimba, nasi tumekaa tunaangalia tu. Wazee wetu walipoona wamechoka ukoloni,walipigana ili kupata uhuru. Leo na sisi tupiganie uhuru kwa kukataa masuala yaushoga na utoaji mimba. Huo ni uuaji, hiyo ni dhambi. Miongoni mwetuleo wapatikane watu wa kusimamia hayo ili ukoloni huu usiendelee kutawala akiliza watu wetu, alisema. Aliwaomba Watanzania wamwombe Mungu awabariki,alibariki Taifa la Tanzania ili yanayofanyika yawasaidie kwenda mbinguni. Alitumia fursa hiyo kumshukuru Rais Dk. JohnMagufuli kwa kazi kubwa anayoifanya ya kuwaletea wananchi maendeleo na hatimayekuwatoa kwenye umaskini. Tunaamini yote anayofanya ni kwa manufaa yaWatanzania wote, alisema. Akizungumza kwa niaba ya Rais Magufuli na mamiaya waumini na viongozi waliohudhuria ibada hiyo, Waziri Mkuu, Kassim Majaliwa alisemaanatambua kuwaongoza watu kiroho na kimwili ni jambo lenye uzito mkubwa. Sisi viongozi na waumini kwa kutambua kazinzuri uliyoifanya hadi kufikia kupata wadhifa huo tuna imani utaweza. Nakuombaupokee mzigo huo kwa matumaini na bila kusita kwani waumini wa kanisa hili wakopamoja nawe na viongozi wenzako wote tunategemea watatoa ushirikiano kwako.Tunachosema ni kwamba, jipe moyo kwa kuzingatia yaliyoandikwa katika Wafilipi4:13 kwamba Nayaweza mambo yote katika yeye anitiaye nguvu. Jitwishe mzigohuo kwa imani na utaubeba bila kuchoka, sisi sote tuko pamoja nawe, alisema. Waziri Mkuu ametumia fursa hiyo kusisitizasuala la kutunza amani ya nchi na akawaataka viongozi wa dini na waumini kotenchini kuendeleza upendom hurma na kuwa na roho ya msamaha. Tuhurumiane sasabusisi si wakamilifu, kwa hiyo tuongeze msamaha miongoni mwetu, amesisitiza. Nawaombeni wote, tuendelee kutumia nyumba zetuza ibada kuliombea Taifa hili ili tuendelee kuishi kwa amani, upendo namshikamano. Tuepuke migogoro ya mara kwa mara katika nyumba zetu za ibada.Tuendelee kujenga waumini wetu wakue kiroho na kujenga dhana ya umoja na upendokatika Taifa letu. Watu wa Mungu ni watu wa upendo, watu wa Mungu ni watu waamani, watu wa Mungu ni watu wa kiroho. Mapema, akitoa salamu za Baraza la MaaskofuKatoliki Tanzania TEC, Rais wa TEC, Askofu Mkuu Gervas Nyaisonga aliwatakawaumini wa kanda ya ziwa wawe na mshikamano na wampe ushirikiano Askofu MkuuNkwande. Kuweni na upendo kama Bwana Yesualivyofundisha na pia ombeeni utumishi mwema kwa viongozi wote wa Serikali nawatumishi wote wenye jukumu la kuongoza watu. Askofu Nyaisonga aliishukuru Serikali kwakulipa nafasi Kanisa Katoliki ya kushirikiana na Serikali kutoa huduma za jamiikwa wananchi katika maeneo mbalimbali nchini hususani katika sekta ya elimu naafya. TEC inapenda kuhimiza mshikamano baina yaSerikali na kanisa ili kuwe na ufanisi wa huduma tunazotoa za kumlinda mama namtoto na kijana. Ufanisi huu utapatikana kwa kuimarisha miundombinu hasa katikangazi za chini, alisema.  <topic>: KITAIFA 